**RESYME` OG SPØRSMÅL FRA DAGENS TALE, DATERT 02.06.2019, VED PASTOR TORBJØRG O. NYLI**

**TEMA:** **Å leve et liv i Ånden**

Tekstene er hentet fra

Rom 7.14-25

Joh.2.3-6

Gal.6.5

Rom 8

Gal.5. 16-26

2.Kor.4.18

2.Kor.5.14-21

Dagens tekster omhandler å ansvarlig gjøre oss som Jesu etterfølgere. Å våge å se våre liv i et evighetsperspektiv. Jesus sier at når vi har tatt imot ham, så lever vi ikke lenger for oss selv. Vi har tatt på oss et ansvar som handler om etterfølgelse. Det er en viktig sannhet. For når jeg blir krenket, såret eller opplever meg urettferdig behandlet så skal verden få møte Kristi sinnelag gjennom meg. Vi skal være bærere av Guds rike. Våre liv bør være preget av Jesu sinnelag og være en motvekt i alle situasjoner. Det er vanskelig og veldig ofte klarer vi det ikke. Men bibelen oppmuntrer oss til å fylle livene våre med Sannheten i Guds ord, be om ny Nåde hver dag og be om ledelse over dagene vi møter. Veldig ofte følger vi hjerte/magefølelsen og ikke Guds Ånd. Men magefølelsen kan forstyrre Helliggjørelsen . Vi bør oftere spørre «Hva sier den hellige Ånd til oss»? Vi er altså ikke bare Ordets hørere, men også dets gjørere. Vi er Jesu etterfølgere. Har vi noen vi må forsones med eller har vi noe uoppgjort med noen? Bibelen oppfordrer til ny overgivelse til Kristus for å bli etterfølgere av Ham.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.